Dit volg ná die goeie reënval én sneeu wat die naweek in die Kougadam se opvangsgebiede, die Langkloof en Baviaanskloof, voorgekom het.
“Die reën het betyds gekom om ’n grootskaalse krisis af te weer. Die boere se kontantvloei was reeds uitgeput. Dieselfde geld ook die veeboere in veral die westelike dele van die Oos-Kaapse Karoo wat voer moes aankoop.”
Die kans op goeie opvolgreën lyk egter skraal as die seisoenale weervoorspelling van die weerdiens in ag geneem word. “Die kans op nog reënval vir die westelike distrikte lyk nie te goed nie. Teen Desember verhoog die reënvalkans en in Januarie 2019 lyk dit beter,” sê Sampson.